મોસ્કો- સ્થાનિક અધિકારીઓ અને મીડિયાના જણાવ્યા મુજબ રશિયાના ઉત્તરી કાકેશસ વિસ્તારના દાગિસ્તાન ક્ષેત્રના પરંપરાગત ચર્ચમાં એક અજાણ્યા બંદૂકધારીએ ફાયરિંગ કર્યું હતું. આ ઘટનામાં પાંચ મહિલાઓના મોત થયાં હતાં. સ્થાનિક મીડિયા રિપોર્ટ્સમાં જણાવ્યા મુજબ રશિયાનો આ વિસ્તાર મુસ્લિમ બહુમતિ ધરાવે છે. રશિયાના ગૃહ મામલાના ક્ષેત્રીય મંત્રાલયના એક નિવેદનમાં જણાવવામાં આવ્યું છે કે, ‘કોઈ અજાણ્યા શખ્શે કિજલીયાર શહેરના આ પરંપરાગત ચર્ચામાં અંધાધૂંધ ફાયરિંગ કર્યું હતું. આ ઘટનામાં પ્રાથમિક તબક્કે ચાર મહિલાઓના ઘાયલ થયાના સમાચાર સામે આવ્યા હતા પરંતુ બાદમાં પાંચ મહિલાઓના મોતની પુષ્ટિ કરવામાં આવી હતી’.